钦定古今图书集成/理学汇编/学行典/第287卷 > 易经 > 《同人卦》
## 钦定古今图书集成/理学汇编/学行典/第287卷 > 易经 > 《同人卦》

《象》曰：天与火，同人。君子以类族辨物。

〈大全〉冯氏去非曰：“类族如天之兼覆，辨物如火之烛照。”临川吴氏曰：天之所生，各族殊分，法乾覆之无私者，于殊分之族，而类聚其所同异中之同也。火之所及，凡物均照，法离明之有别者，于均照之物而辨析其所异同中之异也。